|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТ НА НАРЕДБА ЗА ДОПЪЛНЕНИЕ НА НАРЕДБА № 4 ОТ 2023 Г. ЗА УСЛОВИЯТА И РЕДА ЗА ПОДАВАНЕ НА ЗАЯВЛЕНИЯ ЗА ПОДПОМАГАНЕ ПО ИНТЕРВЕНЦИИ ЗА ПОДПОМАГАНЕ НА ПЛОЩ И ЗА ЖИВОТНИ (ОБН., ДВ, БР. 30 ОТ 2023 Г.; ИЗМ. И ДОП., БР. 48 И БР. 56 ОТ 2023 Г.)** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | Доц. д-р Валентин Савов - Управител на фирма "РОМБ" ООД Портал за обществени консултации –07.09.2023 г. | Във връзка с одобрения Стратегически план за развитие на земеделието и селските райони в Република България за периода 2023-2027 г. и прилагането му чрез Наредба 3 от 2023 г. за условията и реда за прилагане на интервенциите под формата на директни плащания, включени в Стратегическия план, за проверките, намаления на плащанията и реда за налагане на административни санкции, ви молим за разяснение относно следното фактическо разминаване при прилагането на „Еко схема за запазване и възстановяване на почвения потенциал – насърчаване на зелено торене и органично наторяване“В одобрения Стратегически план е записано, както следва:С интервенцията на „Еко схема за запазване и възстановяване на почвения потенциал-насърчаване на зелено торене и органично наторяване“ се цели намаляване на употребата на изкуствени торове, КОИТО СА АНАЛОГ НА МИНЕРАЛНИ – заместването им с естествени хранителни вещества, образувани в следствие на внасянето на външна естествена органична материя. Прилагането на практиките в интервенцията е насочено към запазване и повишаване на количеството на хранителни вещества в почвата чрез внасянето на органична материя в максимално подходящ вид и качество за почвата, вследствие на внасяне на органични подобрители.ОРГАНО - МИНЕРАЛНИТЕ ТОРОВЕ сами по себе си съдържат минерална част N, като състав.В Наредбата за условията и реда за прилагане на интервенциите под формата на директни плащания, включени в Стратегическия план, за проверките, намаления на плащанията и реда за налагане на административни санкции обаче, изискването е приложено неточно и формулировката съществено изменя от една страна изискването на Стратегическия план и от другата страна, включва в плана употреба органо-минерални торове. Същевременно са забранени за употреба продукти, които съдържат химически добити вещества.Налице е съществено разминаване между заложените цели и изисквания в Стратегическия план и Наредбата, което разминаване опорочава приложението на еко-схемата и включва употребата на ОРГАНО- МИНЕРАЛНИ торове, влючващи в състава си минерална част . Основна цел е намаляването на употребата на химически добити вещества.Във връзка с прилагането на еко схемата, моля и за ваше становище относно следните практически примери:В случай, че бъде внесен даден ОРГАНО-МИНЕРАЛЕН ТОР, чието състав е не само органичен, а има и минерален такъв под формата на химическо вещество със синтетична природа, то внасянето на такъв тип външен органичен източник, как ще се нанесе в хранителния план - ще се счита ли за допустим по „Еко схема за запазване и възстановяване на почвения потенциал-насърчаване на зелено торене и органично наторяване“.\*Забележка – В хранителния план трябва да се направи извадка на органичния азот като количество активно вещество, като останалата чат от общият азот трябва да бъде добавен към основното приложение на МИНЕРАЛЕН ТОР. | Не се приема | С писмо с изх. № 20-205/27.07.2023 г. Министерството на земеделието и храните отправи запитване до Института по почвознание, агротехнологии и защита на растенията „Никола Пушкаров“ относно възможността за прилагане на органо-минерални торове за целите на екосхемата за запазване и възстановяване на почвения потенциал – насърчаване на зелено и огранично торене от Стратегическия план. В отговор, с писмо с рег. № 13-224/27.07.2023 г. Институтът изразява мотивирано становище, че органо-минералните торове могат да бъдат използвани и да изпълняват функциите на органични подобрители, когато отговарят на изискванията на чл. 40, ал. 1, т. 2 от Наредба № 3 от 2023 г. Съгласно горепосочената разпоредба, право на подпомагане по екосхемата за запазване и възстановяване на почвения потенциал - насърчаване на зелено торене и органично наторяване, имат земеделски стопани, които прилагат в своите стопанства заедно или поотделно земеделски практики съгласно приложение № 14 от Наредба № 3 от 2023 г. чрез използването на външни органични подобрители на почвата съгласно план за управление на хранителните вещества, изготвен от агроном, по образец, одобрен от изпълнителния директор на ДФЗ и публикуван на интернет страницата на ДФЗ. |